มีอาการปวดท้องเหมือนรอบเดือนจะมาแต่ก้ไม่มีและปวดมากขึ้นปวดเหมือนตอนจะคลอดลูกเลยค่ะปวดแบบทรมารมากและมีเลือดเป็นก้อนออกมาด้วย...ไม่ทราบว่าเป็นอะไรค่ะ รอบเดือนของเดือนก่อนก็มานิดเดืยวเดือนที่ผ่านมาก็ไม่มาแล้วเดือนนี้ก็มีอาการแบบที่ลงไปตอนต้นอะค่ะเกิดจากอะไรค่ะ
สวัสดีค่ะ อาการปวดหน่วงท้องน้อย และมีเลือดออกจากช่องคลอดที่อาจไม่ใช่ประจำเดือน อาจจะมีสาเหตุมาจาก-เนื้องอกมดลูก-ติดโรคติดต่อทางเพศสัมพันธ์เช่นหนองในแท้ หนองในเทียม-เนื้องอกหรือมะเร็งที่ปากมดลูก-การติดเชื้อที่มดลูก ปากมดลูก ช่องคลอด-ภาวะแทรกซ้อนจากการตั้งครรภ์เช่น แท้ง ท้องนอกมดลูก-ความผิดปกติของรังไข่ทำให้ระดับฮอร์โมนเพศผิดปกติ จึงมีเลือดออกระหว่างรอบเดือนหากเป็นเลือดที่ไม่ตรงรอบเดือน คือไม่ใช่ทุก 22-35 วันจากครั้งก่อน เป็นเลือดที่ผิดปกติค่ะ ควรไปพบสูตินรีแพทย์เพื่อหาสาเหตุ โดยแพทย์อาจซักประวัติเพิ่มเติม ตรวจภายใน ตรวจปัสสาวะดูการตั้งครรภ์และอัลตราซาวน์หน้าท้องดูว่ามีมดลูกหรือรังไข่ผิดปกติหรือไม่การดูแลตัวเองเบื้องต้น งดมีเพศสัมพันธ์ไปก่อน ไม่ซื้อยาปรับฮอร์โมนมากินเอง และหากมีเลือดออกมากขึ้นร่วมกับมีก้อนเนื้อปนออกมา ปวดหน่วงท้องน้อย ควรรีบไปพบแพทย์ค่ะ